Rakett Juunior

Rakett Juunior on Eesti tele- ja teadussaade ning koolinoorte teadusvõistlus, kus pannakse proovile põhikooliõpilaste loogiline mõtlemine, teadmised ja meeskonnatöö. Saade on mõeldud eelkõige 4.–6. klassi õpilastele ning selle eesmärk on selgitada välja Eesti kõige nutikam põhikool, kasutades televisioonis eetrisse jõudvaid võistlusvoorusid.

 Kontseptsioon ja formaat 
Rakett Juunior põhineb meeskondlikul võistluslikul õppimisel, kus koolide võistkonnad, koosnedes tavaliselt kolmest õpilasest (igast klassist üks), võtavad mõõtu erinevates ülesannetes, mis hõlmavad nii loogikat, reaalteadmisi kui ka üldteadmisi. Osalemiseks tuleb koolide tiimidel esitada lühivideo, milles nad demonstreerivad oma loovust ja koostööoskusi, näiteks näitlikustades katset (nt õhupalli läbistamine ilma, et see lõhkeks) või muid loomingulisi ülesandeid.

Võistluse etapid koosnevad tavaliselt kandideerimisest, maakondlikest eelvoorudest, veerand- ja poolfinaalidest ning finaalist, mis toimuvad sageli AHHAA teaduskeskuses Tartus. Vaatajad saavad saatesarja jälgida televisioonist Kanal 2 vahendusel, kus võistlusvoorud jõuavad eetrisse erinevate episoodidena.

 Osalemine ja ajalugu 
Esimeses hooajas oli neli osa ja sellele registreerus üle 140 kooli üle Eesti. Võistlus koosnes viiest voorust – kandideerimine, maakondlikud voorud, veerand- ja poolfinaalid ning finaal. Veerandfinaalidesse pääses 16 kooli – igat maakonda esindas maakondliku vooru kõige taibukam kool (Harjumaalt ja Tallinnast kaks kooli). Kuueliikmelised võistkonnad moodustati iga kooli neljanda, viienda ja kuuenda klassi õpilastest.

Teises hooajas oli seitse osa ja võistlusele registreerus 138 kooli üle Eesti. Maakondlikes eelvoorudes selgitati välja parimad, kes pääsesid televoorudesse. Veerandfinaalides võistles 16 kooli, kellest poolfinaalidesse pääsesid Lähte Ühisgümnaasium, Holstre Kool, Püha Miikali Kool ja Peetri Lasteaed-Põhikool.

 Võitjad ja auhinnad 
Esimese hooaja peakohtunik oli Tormi Sõber ja saatejuht oli Kristel Aaslaid. Esimese hooaja võitis Kuressaare Hariduse Kool. Eesti Teadusagentuur lennutas finaali võitjad koos kahe õpetajaga inspireerivale teadusreisile Hollandisse NEMO teaduskeskusesse.

Teise hooaja peakohtunik oli Rasmus Rohtla ja saatejuht oli Kristel Aaslaid. Teise hooaja võitis Peetri Lasteaed-Põhikool. Võitjaid pälvisid auhinnareisi Kopenhaagenisse Experimentarium teaduskeskusesse. Teise koha saavutanud Püha Miikali Kool pälvis auhinnareisi Soome Heureka teaduskeskusesse.

 Vaata ka 

 Rakett 69

 Viited 

Kategooria:Eesti telesaated
Kategooria:Telesaated